proxectonos/corpus_dominio_legal_administrativo_tmp huggingface dataset:
21/08/2020 | Administración LocalMunicipal
Teo
Aprobación provisional padrón vados 2020

Aprobación provisional do padrón de contribuíntes da Taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase do exercicio 2020. Por Resolución da Alcaldía deste Concello, de data 14 de agosto de 2020, aprobouse o Padrón de suxeitos pasivos en concepto da Taxa por entrada de vehículos a través das beirarrúas e por reserva da vía pública para aparcadoiro exclusivo, carga e descarga de mercadorías de calquera clase correspondente ó exercicio 2020. De acordo co disposto no artigo 102.3 da Lei Xeral Tributaria, o padrón aprobado expónse ó público nas oficinas do concello durante dez días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 14 de agosto de 2020 A alcaldesa accidental Uxía Lemus de la Iglesia
21/08/2020 | Administración LocalMunicipal
Boiro
Padron SAF mes xullo 2020

Expte 988/2020. A Xunta de Goberno Local en sesión celebrada o 18 de agosto do 2020 aprobou o Padrón Fiscal correspondente o mes de XULLO de 2020, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 3 de setembro do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 18 de agosto de 2020 O Alcalde-Presidente José Ramón Romero García
21/08/2020 | Administración LocalMunicipal
Aranga
Secretaría - Intervención
Liquidación do servizo de axuda a domicilio do mes de xullo de 2020

Por Resolución da alcaldía do 14.08.2020, aprobouse o padrón de contribuíntes e liquidación do servizo de axuda no fogar correspondente ao mes de xullo de 2020, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga.18 de agosto de 2020 O alcalde Asdo. Alberto Platas Álvarez
21/08/2020 | Administración LocalMunicipal
Tordoia
Delegación da alcaldía na 1ª tenente de alcalde

Con data 17 de agosto de 2020 ditouse pola Alcaldía a resolución seguinte: ASUNTO: DELEGACION DA ALCALDÍA NA 1ª TENENTE DE ALCALDE.- EXPEDIENTE: 2020/G003/000244 Antecedentes: En virtude das facultades que me confiren os artigos 63 da Lei 5/1997, de administración local de Galicia, 23.3 da Lei 7/85, do 2 de abril, reguladora das bases de réxime local, e 43.3 do Regulamento de organización, funcionamento e réxime xurídico das entidades locais do 28 de novembro de 1986. No uso das atribucións que me outorga a lexislación do réxime local, RESOLVO: Primeiro: que me substitúa a 1º tenente de alcalde, dona INES SANTOS PEREIRO, na titularidade das funcións correspondentes á Alcaldía, dende o 18 ao 31 de agosto de 2020, ambos os dous incluídos. Segundo: notificarlle ao interesado esta Resolución. Terceiro: o presente decreto producirá efectos a partir do día seguinte ao da data, sen prexuízo da súa publicación no Boletín Oficial da Provincia, en virtude do que dispón o artigo 44.2 do R. O. F., dando conta ao Pleno na primeira sesión que este celebre. No non previsto nesta resolución, rexerá o disposto na Lei 7/85, do 2 de abril, reguladora das bases de réxime local e no Regulamento de organización, funcionamento e réxime xurídico das entidades locais, do 28 de novembro de 1986, no marco das regras que para o réxime de delegacións se establecen nas citadas normas. Mándao e asínao o señor alcalde en Tordoia a dezasete de agosto de dous mil vinte. O alcalde Eduardo Antonio Pereiro Liñares” Tordoia, 17 de agosto de 2020 O alcalde, Eduardo Antonio Pereiro Liñares
27/08/2020 | Administración LocalMunicipal
Cambre
Nomeamento de persoal eventual

Para cumprir co disposto no artigo 104.3 da Lei 7/1985, do 2 de abril, reguladora das bases do réxime local, faise constar que por Resolución de Alcaldía número: 1184/2020 de data 19 de agosto do ano que andamos, foi nomeado como persoal eventual con dedicación igual á de un funcionario de carreira do Concello de Cambre, o seguinte: Cambre, 21 de agosto de 2020 A concelleira delegada da Área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
27/08/2020 | Administración LocalMunicipal
Boiro
Anuncio de delegación de funcións da Alcaldía

Faise público para xeral coñecemento que o 22/08/2020 o Sr. alcalde ditou a seguinte resolución de delegación de funcións: “Tendo en conta a ausencia do alcalde do término municipal entre o 24 e o 28 de agosto de 2020. Visto que con data 09 de xullo de 2019 foi ditada a resolución núm.609/2019 relativa ó nomeamento de tenentes de alcalde ós que lle corresponderá substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. De conformidade co previsto no Real decreto 2568/1986, do 28 de novembro de organización, funcionamento e réxime xurídico das entidades locais, artigos 44.2 e 47.2 d. RESOLVO: Primeiro: Nomear a D. Salvio Cosculluela Setien (1º tenente de alcalde) como alcalde accidental do Concello de Boiro, que substituirá na totalidade das funcións á Alcaldía entre o 24 e o 28 de agosto de 2020. Segundo: Dar conta ó Pleno da Corporación na primeira sesión que teña lugar, e publicar un anuncio no Boletín Oficial da Provincia, sen prexuízo da súa efectividade dende o día seguinte ó da súa sinatura.” Boiro, 24 de agosto de 2020. Jean Michael Amelines Bruy. Secretario xeral accidental.
27/08/2020 | Administración LocalMunicipal
Neda
Exposición pública padrón axuda no fogar xullo

Por acordo da Xunta de Goberno de 22 de abril do 2019, aprobáronse os padróns fiscais correspondentes ao mes de febreiro do 2019 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 30 de abril do 2019 O alcalde, Angel Alvariño Saavedra
27/08/2020 | Administración LocalMunicipal
Cambre
Aprobación definitiva Programa Consolida Cambre 2019

O Pleno municipal, na sesión ordinaria do día 29 de xullo de 2019, aprobou inicialmente as bases da convocatoria pública da subvención municipal á consolidación de empresas do Concello de Cambre, Programa Consolida Cambre 2019, así como a súa convocatoria e modelos de solicitude, que foron publicadas integramente no Boletín Oficial da Provincia núm.152, do 13 de agosto de 2019. Expostas ao público durante trinta días (dende o día 6 de agosto de 2019 ata o día 18 de setembro de 2019, ambos incluídos), non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdense definitivamente aprobadas, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 21 de agosto de 2020 O concelleiro delegado da Área de Desenvolvemento Socioeconómico P. D. (R. A. núm.1323/2019, do 1 de xullo) Diego Alcantarilla Rei
27/08/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.67188 solicitude de concesión de augas públicas presentada por Antonio García Iglesias (Santaigo de Compostela)

Expediente: DH. A15.67188 Antonio García Iglesias solicita de Augas de Galicia a concesión dun aproveitamento de augas públicas coas seguintes características: SOLICITANTE: Luis Juan Briet Aparecido CAUDAL MEDIO EQUIVALENTE: 0,0018 litros/segundo CAUDAL MÁXIMO ANUAL: 57 m3 DESTINO: Rega ORIXE: Curso de auga afluente do rego de Marrozos LUGAR: Gamas PARROQUIA: Marrozos (Santa María) CONCELLO: Santiago de Compostela Solicítase unha concesión de augas para a rega da parcela 001300700NH44C0001XZ, no lugar de Gamas, parroquia de Marrozos, no concello de Santiago de Compostela. As instalacións constarían dunha captación directa do curso de auga no punto de coordenadas UTM ETRS89 X: 542.678 Y: 4.743.556, unha tubaxe de polietileno de 32 mm de diámetro duns 15 m de lonxitude cata a parcela, unha bomba eléctrica portátil de 1HP, un estanque de acumulación duns 10 m3 de capacidade e as tubaxes de distribución de auga e aspersores para a rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na rúa Tomiño, número 16, baixo en Santiago de Compostela, onde estará exposto o expediente de que se trata, para que poida ser examinado por quen o desexe, previa cita no teléfono 981543958 ou no correo electrónico dgc. augas@xunta. gal. Santiago de Compostela, 20 de agosto de 2020 O xefe do servizo territorial Ángel Gómez Rey
27/08/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de senllas peonís 2020, primeira fase

ANUNCIO DE APROBACIÓN DO PLAN DE SENLLAS PEONÍS 2020, PRIMEIRA FASE A Exma. Deputación Provincial da Coruña, en sesión celebrada o 31 de xullo de 2020, adoptou entre outros o seguinte acordo: 1.- Aprobar o Plan de SENLLAS PEONIS 2020 PRIMERA FASE cun presuposto total de 903.018,30.- euros, con cargo á aplicación 0410/4535/60900 que se detalla: 2.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 5 de agosto de 2020 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
27/08/2020 | Administración LocalMunicipal
Mugardos
Delegación da xestión administrativa do programa de fomento da rexeneración e renovación urbana e rural do plan estatal de vivenda 2018/2021

O Sr. Alcalde do Concello de Mugardos, con data 20.08.2020, dictou a Resolución que de seguido se transcribe: “RESOLUCION DA ALCALDIA Nº 713/2020.- Asunto: DELEGACIÓN DA XESTIÓN ADMINISTRATIVA DO PROGRAMA DE FOMENTO DA REXENERACIÓN E RENOVACIÓN URBANA E RURAL DO PLAN ESTATAL DE VIVENDA 2018-2021 Mediante decreto número 1414/2019, do 13 de decembro de 2019, designáronse os membros da Xunta de Goberno Local e as Tenencias de Alcaldía. E considerando necesario que a xestión administrativa do programa de fomento da rexeneración e renovación urbana e rural do plan estatal de vivenda 2018-2021 se leve a cabo polo 2ª tenente de alcalde, D. José Miguel Mahía Prados, e ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 8 e 126 do Regulamento orgánico de funcionamento (publicado no BOP nº 85, do 06/05/2013); e nos artigos 43 e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: Primeiro.- Efectuar delegación específica da xestión administrativa do programa de fomento da rexeneración e renovación urbana e rural do plan estatal de vivenda 2018-2021, no segundo tenente de alcalde D. José Miguel Mahía Prados. Segundo.- A delegación específica conterá tódalas facultades delegables do Alcalde para a xestión administrativa do citado programa de fomento da rexeneración e renovación urbana e rural do plan estatal de vivenda 2018-2021, incluída a de emitir actos que afecten a terceiros, e limitarase ao tempo da xestión e execución do citado programa. Terceiro.- Na documentación asinada en virtude desta delegación farase constar a autoridade de procedencia e a autorización da delegación. Cuarto.- Notifíquese persoalmente ao concelleiro designado, para a súa aceptación expresa, segundo dispón o artigo núm.8 do ROM, dese conta da presente resolución ao Pleno da Corporación na primeira sesión que teña lugar, e publíquese no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no citado artigo núm.8 do regulamento orgánico. Mugardos, asinado dixitalmente na data que figura na marxe polo alcalde.” Mugardos, 21 de agosto de 2020. O ALCALDE asdo. JUAN DOMINGO DE DEUS FONTICOBA
27/08/2020 | Administración LocalMunicipal
San Sadurniño
Conta Xeral 2019 e depuración de saldos

Formulada e rendida a Conta Xeral deste Concello correspondente ó exercicio de 2019, e dictaminada favorablemente pola comisión informativa competente, sométese a información pública polo prazo de quince días, contados desde o seguinte ó da publicación do presente anuncio no Boletín Oficial da Provincia. Forma parte do expediente de aprobación da Conta Xeral de 2019, o subexpediente DR01/2020, de depuración de saldos contables dos exercicios pechados 2014, 2015 e 2016, por un importe total de 84.713,63 euros, que tamén queda exposto ó público polo indicado prazo. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. San Sadurniño, 24 de agosto de 2020. O Alcalde, Secundino García Casal.
27/08/2020 | Administración LocalConsorcios
Consorcio de Turismo y Congresos
Aprobación definitiva do orzamento xeral do exercicio 2020

Faise público, en cumprimento co disposto no art.169.3 do Texto Refundido da Lei Reguladora das Facendas Locais, aprobado polo RD lexislativo 2/2004, de 5 de marzo, e demais disposicións concordantes, fanse públicos o Orzamento Xeral e o Cadro de persoal do Consorcio de Turismo e Congresos da Coruña, segundo o aprobado en acordo plenario adoptado pola Xunta de Goberno do Consorcio na sesión realizada o 24 de xullo de 2020 (publicada inicialmente no B. O. P. núm.118 de 29 de xullo de 2020). Ao non presentarse reclamacións contra o devandito acordo, queda elevado automaticamente a definitivo o Orzamento Xeral e o Cadro de persoal para o exercicio 2020.1) RESUMO DO ORZAMENTO XERAL 2) CADRO DE PERSOAL O Orzamento 2020 desta Entidade entrará en vigor ao día seguinte da publicación do presente anuncio, consonte o previsto a estes efectos o art.169.5 do citado Texto Refundido da Lei Reguladora das Facendas Locais e demais disposición concordantes. Contra a aprobación definitiva do Orzamento e documentos que o mesmo inclúe, poderá interpoñerse directamente o recurso contencioso-administrativo perante o Tribunal na forma e prazos que establece a eses efectos a Lei 29/1998 do 13 de xullo, reguladora da Xurisdición Contencioso – Administrativa, se que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. A Coruña, 24 de agosto de 2020 D. Muad Matovelle Barnett
27/08/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vias provinciais 2020, Quinta fase

A Exma. Deputación Provincial da Coruña, en sesión celebrada o 31 de xullo de 2020, adoptou entre outros o seguinte acordo: 1.- Aprobar o Plan de CONSERVACION DE VIAS PROVINCIAIS 2020, QUINTA FASE cun presuposto total 962.298,39.- euros, con cargo á aplicación 0410/4531/61900 que se detalla.2.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 5 de agosto de 2020 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
27/08/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación provisional da terceira fase do Plan de travesias 2019, Terceira fase

A Exma. Deputación Provincial da Coruña, en sesión celebrada o 31 de xullo de 2020, adoptou entre outros o seguinte acordo: 1.- Aprobar provisionalmente o proxecto DP 5811 /R Oleiros a Coruxo de Arriba. Travesía ramal rúa do Souto (Oleiros), CÓDIGO 2019.1130.0003.0 incluido na 3ª Fase do Plan de Travesías 2019, cuxos datos son os seguintes: 2.- Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe A Coruña, 5 de agosto de 2020 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
27/08/2020 | Administración LocalMunicipal
Boimorto
Exposición pública aprobación padróns fiscais S. A. F xullo 2020

Por Decreto de Alcaldía n.º 303/2020 de data 20/08/2020, acordou aprobar os padróns fiscais do mes de xullo de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.657,49 € e 693,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 21 de agosto de 2020 A alcaldesa Asdo.- María Jesús Novo Gómez
27/08/2020 | Administración LocalMunicipal
Oleiros
Urbanismo
Aprobación inicial do proxecto de urbanización do pol-13, en Bastiagueiro

Mediante a Resolución da Alcaldía número 2020003299 do 21 de agosto de 2020, acordouse aprobar inicialmente o PROXECTO DE URBANIZACIÓN DO POL-13, en Bastiagueiro (Documento R. E. Nº 2020008707 do 09.07.2020). De conformidade co artigo 226.2 do Decreto 143/2016, do 22 de setembro, que aproba o Regulamento da Lei 2/2016, do 10 de febreiro, o expediente estará exposto ao público na Área de Urbanismo do Concello de Oleiros, das 8.30 ás 14.00 horas, polo prazo DUN MES, para os efectos de presentación das alegacións que se consideren oportunas. Oleiros, 24 de agosto de 2020 O Alcalde-Presidente, Asdo.: Ángel García Seoane.
27/08/2020 | Administración LocalMunicipal
Ortigueira
Secretaría
Padrón de contribuíntes de prezo publico polo servizo de Axuda no Fogar durante o mes de xullo de 2020

Por resolución da Alcaldía número 2020-0584 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE XULLO DE 2020. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período de quince días hábiles a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o período executivo con arranxo ao disposto no artigo 69 e seguintes do Regulamento Xeral de Recadación, cos correspondentes recargas, xuros de demora e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. O que se fai publico para xeral coñecemento e os efectos oportunos Ortigueira 21 de agosto de 2020 O Alcalde Juan Vicente Penabad Muras
19/08/2020 | Administración LocalMunicipal
Miño
Aprobación inicial do padrón da taxa por servizo de subministración de auga e saneamento do segundo trimestre do exercicio 2020

Mediante Resolución de Alcaldía de data 13 de agosto de 2020, aprobouse o padrón da taxa municipal de subministro de auga e saneamento correspondente ao segundo trimestre do exercicio 2020, o cal se expón ao público, durante o prazo de 15 días, a contar dende o día seguinte ao da publicación do presente edicto no “BOP” e no taboleiro de edictos do Concello, para que os interesados poidan examinalo e presentar as reclamacións que estimen oportunas. O prazo de cobro en período voluntario será de DOUS MESES, a contar dende a súa publicación no B. O. P. Contra o acto de aprobación do padrón, segundo o previsto no artigo 160 da Lei Xeral Tributaria 58/2003 e 14 do Real Decreto lexislativo 2 /2004 reguladora das facendas locais e disposicións concordantes, os interesados, poderán interpoñer os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Miño, 14 de agosto de 2020 O alcalde Manuel Vázquez Faraldo
19/08/2020 | Administración LocalMunicipal
Porto do Son
Aprobación padrón fiscal

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 14/08/2020, aprobando o padrón definitivo do prezo público pola prestación do Servizo de Axuda no Fogar correspondente ao mes de xullo de 2020, por un importe total de 3.936,24 euros (tres mil novecentos trinta e seis euros con vinte e catro céntimos). O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 14 de agosto de 2020. O Alcalde, José Luis Oujo Pouso
19/08/2020 | Administración LocalMunicipal
Santiso
Publicación texto definitivo modificación ordenanza reguladora da taxa pola recollida de lixo

De acordo co establecido no artigo 17.4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e unha vez finalizado o prazo de exposición pública de modificación da Ordenanza Fiscal número 8, reguladora da taxa de recollida de lixo do Concello de Santiso, procédese a publicar o texto definitivo da modificación efectuada e que afecta únicamente o artigo 5º “Cota tributaria”, quedando redactado da seguinte maneira: “1º.- Modificar o artigo 5º “Cota Tributaria”, da Ordenanza Fiscal número 8, reguladora da taxa de recollida de lixo do concello de Santiso, no senso de disminuir en 6,60€, cada unha das tarifas nela previstas, cantidade que suporia a disminución nun 10% do importe de dita cota tributaria anual dos anos 2019 e 2020, polo que a cota tributaria regulada no artigo 5º quedaría como segue: “ (…) Vivendas de carácter familiar……….18,40€ semestrais Outros………………………………….23,40€ semestrais (…)” 2º.- Engadirlle a dita ordenanza fiscal a seguinte Disposición Transitoria. “DISPOSICIÓN TRANSITORIA ÚNICA: A modificación do artigo 5º “Cuota Tributaria”, surtirá efectos única e exclusivamente no padrón correspondente o 2º semestre de 2020. Unha vez finalizado dito periodo impositivo, as cotas tributarias serán as vixente ata a presente modificación. A presente modificación entrará en vigor unha vez publicada no Boletín Oficial da Provincia e comezará a aplicarse a partir do día 1 de xullo de 2020, permanecendo en vigor ata que se cumpra o prazo establecido na disposición transitoria única.” Santiso, 14 de agosto de 2020 O Alcalde, Asdo. Manuel Adán López
19/08/2020 | Administración LocalMunicipal
Vimianzo
Anuncio de exposición pública

Con data 14/08/2020 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE XUñO DO ANO 2020 co seguinte detalle: Mes de Xuño do ano 2020 (110 recibos por importe total de 4.097,19 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 25 de Agosto de 2020 ata o día 26 de Outubro de 2020. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, 12 de agosto de 2020 A alcaldesa Mónica Rodríguez Ordóñez
19/08/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Modificación estatutaria da “Asociación de Comerciantes, Hostaleiros e Empresarios Ponteses”

En cumprimento do artigo 13º Do Real Decreto 416/2015, do 29 de maio, e para os efectos previstos no artigo 7 do citado Decreto, faise público que nesta Sección, en data 09/07/2020, recibiuse solicitude de modificacións estatutarias da “ASOCIACIÓN DE COMERCIANTES, HOSTALEIROS E EMPRESARIOS PONTESES”, tramitándose co número de entrada 15/2020/000063. A modificación consiste nun cambio do artigo 31 dos estatutos polo se reducen os membros necesarios para constituír a Xunta Directiva a un mínimo de 5 persoas e establece que a Xunta Directiva estará composta polo Presidente, Vicepresidente, Secretario, Tesoureiro e ao menos un vogal. Calquera interesado poderá examinar o documento depositado e obter copia deste na sede electrónica (número de depósito 151000065), accedendo a través do enlace http://emprego.ceei. xunta. gal/asociacions-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora la xurisdicción social (Boletín Oficial do Estado do 11 de outubro de 2011) A Coruña, 13 de agosto de 2020 O Xefe Territorial Isidoro Martinez Arca
19/08/2020 | Administración LocalMunicipal
Cee
Aprobación provisional da delegación do exercicio das funcións de control financeiro sobre as subvencións pagadas

O Pleno do Concello de Cee, en sesión ordinaria celebrada o 31 de xullo de 2020, aprobou coa maioría absoluta requirida o seguinte ACORDO: PRIMEIRO.- Aprobación provisional da delegación das seguintes funcións: a) O exercicio das funcións de control financeiro sobre as subvencións pagadas nun determinado exercicio ou de todos os exercicios pechados, sempre que as obrigas dos beneficiarios non estean prescritas. b) A instrución e resolución dos expedientes de reintegro e sancionadores derivados dos informes de control financeiro que se emitan en virtude da delegación anterior, así como a liquidación e recadación, tanto en período voluntario coma en executivo, dos ingresos de Dereito público resultantes. Para este efecto, resultarán tamén de aplicación a esta delegación as Bases para a prestación de Servizos tributarios aos concellos da Provincia. SEGUNDO.- Proceder a publicación do acordo anterior no Boletín Oficial da Provincia, abríndose un prazo mínimo de 30 días hábiles para o coñecemento dos interesados e para a presentación, no seu caso, de alegacións ao mesmo. TERCEIRO.- Proceder ao acordo definitivo do Pleno do Concello delegante, resolvendo no seu caso as alegacións presentadas, ou elevando a definitivo o acordo provisional, de non presentarse ningunha. CUARTO.- Notificar á Deputación do acordo definitivo de la delegación, achegando certificación expedida pola Secretaría do Concello delegante. Cee, 4 de agosto de 2020 Alcaldesa do Concello de Cee. Abdon Martyniuk Boukal.
19/08/2020 | Administración LocalMunicipal
Noia
Secretaría
Ampliación de áreas de competencia na concelleira María Laura Salgado García

Con data 12 de agosto de 2020, o Sr. Alcalde ditou decreto número 2060/2020, que aproba o seguinte: “1º. Modificar o Decreto de Alcaldía 1655/2019 de 18 de xuño, quedando redactado do xeito seguinte: 1º-Designar ás seguintes Sras. Concelleiras as áreas expostas; as concelleiras asumirán as delegacións xenéricas que de seguido se expoñen, incluíndo ditas delegacións as facultades de dirección e xestión interna: ---María Laura Salgado García: Áreas de Economía e Facenda (comprendendo as facultades previstas no artigo 21.1. f) LRBRL, agás as vinculadas á materia contractual, que manterá o Alcalde ata a fase de disposición e compromiso), Deportes, Xuventude, Novas Tecnoloxías, Comercio e Hostalería, e Promoción Institucional. ---Nazarica Florian Adrian Bohe Melendez: Área de Servizos Sociais.2º.- Considerarase que existe aceptación pola parte das designadas en tanto non formulen oposición expresa no prazo de 3 días dende que se lles notificara, ou comecen a exercela delegación.3º.- As delegacións xenéricas e específicas asignadas, surtirán efecto desde o día da sinatura desta resolución, con independencia da súa notificación aos interesados; sen prexuízo da súa correspondente publicación no Boletín Oficial de la Provincia.4º.- Do presente Decreto darase conta ó Pleno da Corporación na primeira sesión que se celebre, notificándose ademais ós designados, e publicándose no Boletín Oficial da Provincia, sen prexuízo da súa efectividade dende o día seguinte ó do presente”. Noia, a 13 de agosto de 2020 O Alcalde Asdo. Jose Santiago Freire Abeijón
19/08/2020 | Administración LocalMunicipal
Vilasantar
Delegación de funcións da alcaldía do 18 ao 31 de agosto de 2020

Mediante decreto da Alcaldía 153/2020, de 13 de agosto, foron delegadas a totalidade das funcións da Alcaldía na primeira tenente de alcalde Maria del Carmen Torreiro Cotos, por vacacións do titular, do 18 ao 31 de agosto de 2020, ambos inclusive. O que se fai público para xeral coñecemento. Vilasantar, 14 de Agosto de 2020 O alcalde Fernando Javier Perez Fernandez
19/08/2020 | Administración LocalMunicipal
Malpica de Bergantiños
Secretaría
Resolución Alcaldía - nomeamento membro XGL

En data de 11 de agosto de 2020 dítase a resolución de Alcaldía nº 335 que a continuación se transcribe: RESOLUCIÓN DE ALCALDÍA LOGO DE VER a renuncia como concelleira de dona Karla Valeria El Bouchaibi Sexto, da que se deu conta ao Pleno na sesión ordinaria celebrada o 28 de maio de 2020. TENDO EN CONTA, que don Diego Alejandro Trofin Prudenciano tomou posesión como concelleiro deste Concello na sesión ordinaria do Pleno celebrada o 30 de xullo de 2020. CONSIDERANDO a necesidade de determinar o réxime de organización e funcionamento deste Concello, dentro do que se atopa a Xunta de Goberno Local como órgano de carácter necesario nos Municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985 de 2 de abril, reguladora das Bases do Réxime Local. TENDO EN CONTA que, conforme ao artigo 23 da citada lei, a Xunta de Goberno Local estará integrada polo Alcalde que a preside e por un número de concelleiros non superior ao terzo do número legal dos mesmos, nomeados e separados libremente polo Alcalde, dando conta ao Pleno. TENDO EN CONTA, que o citado órgano ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. ATENDENDO as facultades que a esta Alcaldía lle confiren o artigo 23 da Lei 7/1985 de 2 de abril, Reguladora das Bases do Réxime Local, en relación co disposto nos artigos 43.2, 52 e 53 do Real Decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das Entidades Locais, pola presente RESOLVO: Primeiro. Nomear membro da Xunta de Goberno Local do Concello de Malpica de Bergantiños o seguinte Concelleiro: Don Sergio Manuel García Villar. Segundo.- Nomear como delegado da Alcaldía o seguinte Concelleiro: - Concellería de promoción económica e benestar: Don Nicolas Daniel Blondel Randle. Dita delegación abarcará o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de goberno Local. Terceiro.- De conformidade co previsto no art.44, 46 e 114 do ROF notificar o presente ao Concelleiro nomeados surtindo efectos desde o día da súa aceptación con independencia da data da publicación. Cuarto.- Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. Malpica 13 de agosot de 2020 O Alcalde, Walter Pardo Añon
19/08/2020 | Administración LocalMunicipal
Trazo
Aprobacion da conta xeral 2019

Aprobación conta xeral 2019 CONTA XERAL 2019 En cumprimento de canto dispón o artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e unha vez que foi debidamente ditaminada pola Comisión Especial de Contas, exponse ao público a conta xeral correspondente ao exercicio 2019, por un prazo de quince días, durante os cales e oito máis quen se estimen interesados poderán examinala e formular por escrito as reclamacións, reparos ou observacións que teñan por convenientes. Trazo, 13 de agosto de 2020. A alcaldesa Asdo.: Josefina Suárez López
19/08/2020 | Administración LocalMunicipal
Boqueixón
Aprobación padrón fiscal do lixo. Ano 2020

Aprobado por Resolución de Alcaldía de data 13 de agosto de 2020 o padrón fiscal da taxa de recollida e tratamento de lixo correspondente ao ano 2020, cun total de 1837 recibos por importe total de 135176,58 €. Quedan a disposición dos interesados na Intervención do Concello de Boqueixón, durante un prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, poderase interpoñer os recursos pertinentes. Boqueixón, 13 de agosto de 2020 O alcalde, Manuel Fernández Munín
19/08/2020 | Administración LocalMunicipal
Muxía
Aprobación do padrón de auga, sumideiros, lixo e punto limpo, 2º trimestre 2020

O Alcalde, mediante resolución de data 12 de agosto de 2020 aprobou o Padrón de auga, lixo, sumidoiro, punto limpo e canon de auga correspondente ao 2º trimestre 2020. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: -Nas oficinas municipais en horario de atención ao público -Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía 14 de Agosto de 2020 O alcalde Santiago M. Toba Campaña